Dr Lukas Ammann isch ab 1959 in dritter Eh mit dr Sängerin Liselotte Ebnet (1932–2009) ghyrote gsii, wu vyl Johr Ensemblemitglid am Staatstheater am Gärtnerblatz gsii isch. Us ere friejere Eh het er zwee Sihn ghaa, wu z Uruguay lääbe. Är het zletscht elai in syre Minchner Wohnig gläbt. No ai Monet vor sym Dod het er sy Huushalt mee oder weniger aigeständig gfiert. Är isch am 3. Mai 2017 mit 104 Johr in syre Wohnig z Minche gstorbe.